Tamaulipasas

Tamaulipasas () – valstija šiaurės rytinėje Meksikos dalyje, Meksikos įlankos pakrantėje ir JAV pasienyje. Jos sostinė yra Siudad Viktorija.

 Geografija 

Valstija ribojasi: pietuose – su Verakrusu ir San Luis Potosi, vakaruose – su Nuevo Leonu, šiaurėje – su JAV (Teksasu). Iš rytų skalauja Meksikos įlanka.

Tamaulipaso pietvakarius kerta Rytų Siera Madrės kalnai. Aukščiausia vieta – El Pedregoso kalnas (3280 m). Šiaurėje ir pakrantėje plyti lygumos. Kranto linija raižyta, daug įlankų, lagūnų (didžiausia – Madrės), pakrantės pelkių ir maršų. Palei krantą driekiasi nerijos ir salelės. Klimatas pietuose drėgnas, aukštumose ir kalnuose – sausringas, centre ir šiaurės – pusiau karštas su gan retu lietumi. Matamore (šiaurėje) vidutinė sausio temperatūra 15 °C, liepos 28,5 °C, Tampike (pietuose) – sausio 18 °C, liepos 28,5 °C, vidutinis kritulių kiekis per metus 891 mm. Šiauriniu valstijos pakraščiu teka Bravo del Nortė, kitos svarbesnės upės – Končosas, Purifikasjonas, Guajlechas. Yra įrengta 16 tvenkinių (didžiausi – Falkono ir Visentės Gerero).

 Didžiausi miestai 
 Reinosa – 691,5 tūkst. gyv. (2020 m.)Tamaulipas, citypopulation.de
 Matamorosas – 510,7
 Nuevo Laredas – 416,0
 Siudad Viktorija – 332,1
 Tampikas – 297,3
 Siudad Maderas – 205,9
 Miramaras – 161,8
 Rio Bravas – 111,3
 Altamira – 79,8
 Mantė – 79,5
 Valje Hermosas – 48,1

 Šaltiniai 

Kategorija:Meksikos valstijos